تیپی مۆسیقای سۆلاڤ

تیپی مۆسیقای سۆلاڤ گرووپێکی مۆسیقیی کوردی بوو لە ساڵی ١٩٦٩ لە شاری کەرکووک دامەزرا. ئەو ساڵە یانەی وەرزشی سۆلاڤ مۆڵەتی فەرمی وەرگرت و داوای لە تیپی مۆسیقای بێکەس کرد لەژێر چاوەدێری یانەکە و بە ناوی تیپی مۆسیقای سۆلاڤەوە درێژە بە کارە ھونەرییەکەی بدا. یەکەم چالاکیی گرووپەکە بەرنامەی نەورۆزی ھەمان ساڵ لە تەلەڤیزیۆنی کەرکووک بوو کە سروودەکانی (ئەی ڕەقیب) و (کوردستان نیشتمانی جوان) و (نەورۆز) ی پێشکەش کرد، گەورەترین ئاھەنگیشی لە ١١ی ئازاری ١٩٧٠ لە ناوچەی حەسار بەڕێوە برد. تیپ خزمەتێکی گەورەی بە گۆرانیی ڕەسەنی کوردی کرد و لە ھەموو بۆنە نەتەوەیییەکاندا بەشدار دەبوو، ھەروەھا لە پێگەیاندنی ھونەرمەندانی شاری کەرکووک ڕۆڵێکی بەرچاوی ھەبوو. ساڵی ١٩٧٥ بەھۆی نسکۆی شۆرش و گوشاری ڕژیمی بەعس گرووپ لێک ھەڵوەشاوە.

 ئەندامان 
بەشێک لە ئەندامانی تیپی مۆسیقای سۆلاڤ:
 ڕەمەزان زامدار
 شەوکەت ڕەشیدلە ساڵیادی ھونەرمەند شەوکەت ڕەشیددا، سایتی ھەولێر، ١٨ی نیسانی ٢٠١٩ بڵاو کراوەتەوە.
 قاسم حەمەد
 عەبدولئیلا محێدینعەبدولئیلا محێدین جیھانێک لە داھێنان و تەمەنێک لە مۆسیقا، دەنگەکان، ٥ی تەممووزی ٢٠٠٨ بڵاو کراوەتەوە.
 ئەنوەر تاھیر
 قادر مەردانقادر مەردان، کوردیپێدیا
 کەمال زەنون
 فایق سەعدوون
 قابیل عەبدوڵڵا
 حیسامەدین
 جەلال وەندین
 عەلی عەیز
 محەممەد ڕەزاھونەرمەندێکی لەبیرکراوی شاری کەرکووک، بەھەشتی ماموەستا محمد ڕەزا، ١٧ی ئازاری ٢٠١٨ بڵاو کراوەتەوە.
 نەجمەدین محەممەد عەلی
 بەیان عەزیز

 بەرھەمەکان 
ھەندێک لە بەرھەمەکانی تیپ:
 بەخێر بێنەوە
 ئەژین

 سەرچاوەکان 

گرووپە موزیکییەکانی کەرکووک

پۆل:گرووپە مۆسیقییە کوردییەکان